open-index/open-wikipedia-markdown huggingface dataset:
Armi Aavikko – siinä välissä olin elossa

**Armi Aavikko – siinä välissä olin elossa** on Armi Aavikon elämästä kertova kaksikymmenosainen audiodraama, jonka on käsikirjoittanut Kati Kaartinen ja ohjannut Antti Leino. Sarjan pääosassa Armi Aavikkona kuullaan Minka Kuustonen. Äänisuunnittelusta vastasivat Jukka Herva ja Anders Wiksten. Audiodraama sekoittaa faktaa ja fiktiota ja keskittyy pääasiassa Armi Aavikon uraan viihdetähtenä sekä hänen elämänsä loppuaikoihin. Siinä kuullaan myös Armi Aavikon tunteneiden henkilöiden puheenvuoroja sekä aikakauden musiikkia. 

Sarjan kaikki 20 jaksoa julkaistiin Yle Areenassa 1. heinäkuuta 2021. Yle Radio Suomessa sarjan esittäminen alkoi 5. heinäkuuta 2021.

Noin puolessatoista kuukaudessa kuunnelma nousi Yle Areenan kaikkien aikojen kuunnelluimaksi musiikkidraamaksi, kun sitä oli käynnistetty palvelussa yli 4,9 miljoonaa kertaa. Pelkästään avausjaksoa on käynnistetty yli 800&nbsp;000 kertaa (heinäkuu 2022). Elokuussa 2021 Yle hankki sarjaan pysyvät oikeudet.

Näkövammaisten kulttuuripalvelu ry:n Sokeain kuunnelmaraati on palkinnut sarjan Sokeain kuunnelmapalkinnolla. Samalla Minka Kuustonen palkittiin vuoden ääninäyttelijänä. Kesäkuussa 2022 sarja palkittiin Koulutusrahasto Kouran Käsikirjoitetut ja dramatisoidut sisällöt -kategorian kunniamaininnalla.

Kuunnelma on sovitettu näytelmäksi ja sen ensi-ilta oli Kajaanin kaupunginteatterissa 26. syyskuuta 2025.

 
## Keskeisissä rooleissa

**Muissa rooleissa**

## Lähteet

## Aiheesta muualla
* ''Armi Aavikko – siinä välissä olin elossa'' Yle Areenassa
Turunmaan Pankki

**Turunmaan Pankki** (*Aktiebolaget Åbolands Bank-Osakeyhtiö Turunmaan Pankki*) oli vuosina 1924–1933 toiminut liikepankki. Sillä oli konttorit Helsingissä, Kemiössä, Maarianhaminassa, Paraisilla, Salossa, Tammisaaressa ja Uudessakaupungissa.

Turunmaan Pankki syntyi, kun turkulainen Liikepankki Oy ja hypoteekkilaitos Suomen Vakuus Oy fuusioituivat vuonna 1924. Fuusioon johti se, että Liikepankki oli kärsinyt luottotappioita.

Vuoteen 1932 tultaessa oli pankki oli menettänyt kaikki omat pääomansa. Sen oli pakko lopettaa toimintansa kesällä 1933. Tappioiden syy olivat kiinteistösijoitukset. Pohjoismaiden Yhdyspankki ja Helsingin Osakepankki kuitenkin takasivat asiakkaiden talletukset.***'

Pankin purku kesti pitkään. Lopputilitys pankin omaisuuden myynnistä maksettiin osakkaille vasta 1946. Tappiot olivat kuitenkin suuret.***'

Turunmaan Pankki oli listattuna Helsingin pörssiin vuosina 1925–1933.

## Lähteet
Let It Shine

**Let It Shine** on vuonna 2012 Disney Channelilla ensiesitetty musikaalielokuva. Sen on ohjannut Paul Hoen.

## Lähteet
My Way (Udo Dirkschneiderin albumi)

**My Way** on saksalainen heavy metal -laulaja Udo Dirkschneiderin sooloalbumi, joka julkaistiin 22. huhtikuuta 2022.
## Kappaleet
#  (Alex Harvey)
#  (The Crazy World of Arthur Brown)
#  (Uriah Heep)
#  (Tina Turner)
#  (Rainbow)
#  (The Sweet)
#  (Motörhead)
#  (Led Zeppelin)
#  (Billy Squier)
#  (The Rolling Stones)
#  (Scorpions)
#  (AC/DC)
#  (Frankie Miller)
#  (Judas Priest)
#  (Queen)
#  (Wolfsheim)
#  (Frank Sinatra)

## Arvostelut
* Inferno: 
* Kaaoszine: 

## Lähteet
Hepopimelo

**Hepopimelo** (*Goeldiella eques*) on pimeloihin kuuluva kalalaji. Lajia tavataan makeista vesistä Etelä-Amerikasta. Toisinaan sitä pidetään akvaarioissa.

## Koko ja ulkonäkö
Hepopimelo voi kasvaa suurimmillaan noin 30 cm pitkäksi. Lajin ruumis on pitkänomainen, litteäpäinen ja kuono on pitkä. Kuonossa on kolme viiksisäieparia, joista yksi on erityisen pitkä. Kalalla on pitkä rasvaevä. Hepopimelo on väriltään ruskeankirjava ja pilkullinen. Kiduskannesta selkäevään kulkee tummanruskea juova ja toinen juova on kyljessä. Vatsa on muuta ruumista vaaleampi.

## Levinneisyys ja elintavat
Hepopimeloa tavataan rannikkojoista Guyanasta ja Amazonin alueelta. Lajin ravintoa ovat kalat ja selkärangattomat eläimet.

## Lähteet
Toivo Keinänen

**Toivo Keinänen** (s. 2. lokakuuta 2002) on suomalainen shakinpelaaja. Hän saavutti vuonna 2016 FIDE-mestarin arvonimen ja vuonna 2019 kansainvälisen mestarin arvonimen. Keinäsellä on kaksi kiinnitystä suurmestarin titteliin. Keinänen oli huhtikuussa 2024 maailmanlistan sijalla 531 vahvuusluvulla 2541. Suomen aktiivipelaajista hän oli toiseksi korkeimmalle sijoittunut. 

Keinänen saavutti heinäkuussa 2019 shakin Suomen-mestaruuden. Vuonna 2021 hän voitti SM-kultaa niin nopeassa shakissa kuin pikashakissakin. Joulukuussa 2021 Keinänen sijoittui pikashakin Euroopan-mestaruuskilpailuissa kahdeksanneksi ja kaksi päivää myöhemmin nopean shakin EM-kilpailuissa samalle sijalle.

Keinäsen puoliso on naisten kansainvälinen mestari Anastasia Keinänen (o.s. Nazarova).

## Lähteet
Brändö-Hertonäs Fastighetsbank

**Brändö-Hertonäs Fastighetsbank Ab** oli vuosina 1917–1931 Kulosaaressa toiminut kiinnitysluottolaitos. Sen virallinen kotipaikka oli Helsingin maalaiskunta.

Pankki perustettiin vuonna 1916. Seuraavana vuonna se aloitti luotonannon. Se myönsi luottoja vakuutenaan rakennetut asuntotontit. Pankki jäi kuitenkin varsin pieneksi. Se joutui kamppailemaan asuntorakennustoiminnan vaikeuksien kanssa.

Pankki lopetti toimintansa vuonna 1931. Se sulautettiin Liittopankkiin, joka hoiti pankin loppuselvityksen.

## Lähteet
Dag-Inge Ulstein

**Dag-Inge Ulstein** (s. 4. joulukuuta 1980 Sula) on norjalainen kristillisen kansanpuolueen poliitikko ja puolueensa puheenjohtaja vuodesta 2025. Hän toimi Norjan kehitysapuministerinä vuosina 2019–2021. Vuodesta 2021 hän on istunut suurkäräjillä.

## Lähteet

## Aiheesta muualla

* Dag Inge Ulstein Norjan suurkäräjien verkkosivuilla
Joe – armoton

**Joe - Armoton** on vuoden 1970 yhdysvaltalainen draamaelokuva, jonka on kirjoittanut Norman Wexler ja ohjannut John G. Avildsen. Sen pääosissa nähdään Peter Boyle, Dennis Patrick ja Susan Sarandon debyyttielokuvassaan.

Elokuva julkaistiin elokuvateattereissa Yhdysvalloissa 15. heinäkuuta 1970, ja Suomessa 16. huhtikuuta 1971

## Tiivistelmä
Bill Comptonilla (Dennis Patrick) on korkea mainostoimiston asema. Hän asuu New Yorkin arvokkaassa Upper East Sidessa vaimonsa Joanin ja heidän tyttärensä Melissan (Susan Sarandon) kanssa. Jälkimmäisellä on poikaystävä, joka on huumeriippuvainen ja -kauppias. Eräänä päivänä Bill menee asuntoonsa ja tappaa vahingossa Melissan poikaystävän.Läheisessä baarissa hän kuulee tehdastyöntekijän Joe Curranin (Peter Boyle) huutavan kuinka hän vihaa hippejä. Compton paljastaa, että "hän juuri tappoi yhden" ja Joe onnittelee Billiä teosta. Keskustelu johtaa 
näiden kahden, eri yhteiskuntaluokkaisten miesten ystävyyteen.

Kun Melissa pakenee sairaalasta saatuaan selville, että hänen isänsä tappoi hänen poikaystävänsä, Bill ja Joe menevät läpi koko Greenwich Villagen löytääkseen hänet. Kun pari joutuvat hippijuhliin, he menettävät hermonsa ja ryhtyvät joukkomurhaajiksi.

## Roolit

## Vastaanotto
Elokuva on kerännyt sekä kriitikoiden suosiota että lipputuloja. Vain 106 000 dollarin budjetilla tuotettu se oli yllätys ”sleeper”-hitti ja tuotti yli 19,3 miljoonaa dollaria Yhdysvalloissa ja Kanadassa, tehden siitä 13. tuottoisimman elokuvan vuonna 1970. Joe sai kriitikoilta enimmäkseen myönteisiä arvosteluja ja ansaitsi 82 % ”Fresh” arvio Rotten Tomatoes-sivustolla, perustuen 11 ammattilais-arvosteluun. Norman Wexlerin käsikirjoitus sai parhaan alkuperäisen käsikirjoituksen Oscar-ehdokkuuden.

Elokuva oli Yhdysvalloissa 1970-luvun alkupuolella kiistanalainen elokuva, verrattavissa Likainen Harry ja Väkivallan vihollinen-elokuvien kiistaiseen vastaanottoon.

## Lähteet

## Aiheesta muualla
* 
* AFI catalogue (Englanniksi)
* The Movie Database (Englanniksi)
*  (Arvostelu)
Haym Salomon

**Haym Salomon** (7. huhtikuuta 1740 Leszno, Puola-Liettua – 6. tammikuuta 1785 Philadelphia, Pennsylvania) oli puolalaissyntyinen yhdysvaltalainen liikemies ja pankkiiri. Salomon oli Robert Morrisin kanssa Yhdysvaltain vapaussodan patrioottien päärahoittaja.

Salomon oli puolanjuutalaisesta perheestä.

## Lähteet

## Aiheesta muualla
Star Citizen

**Star Citizen** on Cloud Imperium Gamesin (CIG) kehittämä tuleva avaruussimulaatiopeli ja MMORPG. Vuonna 2021 tuli täyteen kahdeksan vuotta pelin rahoituksen alkamisesta ja pelistä on osia saatavilla ennakkojulkaisuna alpha-vaiheessa. 

## Kehitys
Pelin kehittäjiin kuuluu *[[Wing Commander]]* -sarjasta tunnettu Chris Roberts. Pelin kehitys on rahoitettu joukkorahoituksella sekä myymällä avaruusaluksia ja muuta lisämateriaalia. Rahoitus on ylittänyt 400 miljoonaa dollaria marraskuussa 2021. Rahoittajiin kuuluu 3,3 miljoonaa henkilöä. CIG:tä on käsketty selventämään, että myytävät alukset eivät vielä ole pelissä vaan konsepteja. Syyskuussa 2022 uutisoitiin rahoituksen määrän ylittäneen puoli miljardia dollaria yli neljältä miljoonalta tukijalta.

CIG on kertonut avaavansa uuden studion Manchesteriin, joka kasvattaisi studion työntekijöiden määrän 400:sta tuhanteen työntekijään vuoteen 2026 mennessä. CIG:llä on lisäksi työn alla yksinpeliosuus *Squadron 42*, johon on liitetty tunnettuja Hollywoodin näyttelijöitä. *Squadron 42* on seitsemän vuotta jäljessä suunnitellusta julkaisusta.

Vuonna 2016 CIG kertoi pelimoottorin vaihtamisesta Amazon Lumberyardiin: kehitys alkoi aiemmin CryEnginellä.

Huhtikuussa 2025 pelin rahoitus saavutti 800 miljoonan dollarin rajapyykin. Vuotta aiemmin toukokuussa 2024 rahoitus saavutti 700 miljoonan dollarin rajan.

## Lähteet

## Aiheesta muualla
* Star Citizen Wiki– Internetissä julkaistava wiki-pohjainen *Star Citizen*-tietosanakirja (englanniksi)
Rairuoho (pääsiäiskoriste)

**Rairuoho** on pääsiäisen koristeeksi ruukkuun tai muuhun astiaan kasvatettu vihreä kylvös. Kylvettävät siemeninä käytetään perinteisesti raiheinien siemeniä, mutta myös esimerkiksi ohranjyviä, vehnänjyviä tai herneitä voi kylvää.

Pääsiäistä, kevään ja uudelleen syntymisen juhlaa, koristetaan kaikilla uuden elämän merkeillä. Nopeasti itävä raiheinä on yksi sellainen. Sen siemeniä kylvetään kostealle alustalle (mullalle tai vaikka talouspaperille), peitetään kevyesti, kastellaan säännöllisesti, ja jo viikossa nousee hennon vihreä oras. Rairuoho koristellaan usein kananpoikaa esittävillä nukeilla.

## Lähteet
Alfred Weber

**Alfred Weber** (30. heinäkuuta 1868 Erfurt – 2. toukokuuta 1958 Heidelberg) oli saksalainen kansantaloustieteilijä ja sosiologi. Hänen vanhempi veljensä oli oikeustieteilijä ja sosiologi Max Weber.

Alfred Weber vietti lapsuutensa Charlottenburgissa lähellä Berliiniä. Hänen isänsä oli kansallisliberaali poliitikko Max Weber vanhempi. Hän opiskeli ensin oikeustieteitä, mutta siirtyi pian kansantaloustieteen pariin ja valmistui vuonna 1900. Hän opetti alaa Berliinissä, Prahassa ja vuodesta 1907 Heidelbergin yliopistossa, josta hän sai taloustieteen professuurin. Heidelbergistä muodostui hänen pitkäaikainen työ- ja asuinpaikkansa, jossa hänen oppilainaan olivat muun muassa sosiologit Erich Fromm ja Talcott Parsons. Hitlerin vallankaappauksen jälkeen Weber jätti vapaaehtoisesti professorin tehtävänsä alkuvuodesta 1933 ja palasi virkaan olojen vapauduttua vuonna 1945. 

## Talousmaantiedettä ja kulttuurisosiologiaa
Aluetieteen alalla Weber kehitti uransa alkuaikoina (1909) teollisuuslaitosten sijoittumisen teorian, joka pyrkii selittämään ja ennustamaan teollisuuden maantieteellistä sijoittumista makromittakaavassa. Sen mukaan yritykset etsivät paikan, jossa kuljetus- ja työvoimakustannukset ovat mahdollisimman pienet. Vaikka Weber oli taloustieteen professori, hän siirtyi 1920-luvulla tutkimaan kulttuurisosiologiaa, joka tutkii vallan ja politiikan ilmentymiä alueittain. Alfred Weber teki vuoden 1927 tutkimuksellaan *Ideen zur Staats- und Kultursoziologie* pioneerityötä, jonka arvo ymmärrettiin vasta myöhemmin.  

## Henkilöhistoriaa
Veljensä Max Weberin kanssa Alfredilla oli jatkuva kilpailuasetelma. Kumpikin ajautui tutkimuksissaan kulttuurisosiologian alueelle ja pyrki luomaan aiheesta suuria synteesejä. Vaikka Max Weber kuoli jo 56-vuotiaana, tämä onnistui pyrkimyksissään paremmin kuin Alfred. 

Alfred Weber oli vasemmistolainen ja hänet asetettiin vastoin tahtoaan jopa ehdokkaaksi Saksan presidentinvaaleissa 1954. Vuonna 1964 hän sai Maailman rauhanneuvoston rauhanpalkinnon (kultamitalin).

## Teoksia
**Über den Standort der Industrie* (1909)
**Ideen zur Staats- und Kultursoziologie* (1927)
**Kulturgeschichte als Kultursoziologie* (1935)
**Farewell to European History or the Conquest of Nihilism* (1947)
**Einführung in die Soziologie* (1955)

## Lähteet
Liège–Bastogne–Liège 2021

**Liège–Bastogne–Liège 2021** oli järjestyksessään 107. maantiepyöräilyn Liège–Bastogne–Liège-kilpailu. Se käytiin 259,1 kilometrin reitillä Liègestä Bastognen kautta Liègeen 25. huhtikuuta 2021. Kilpailu kuului UCI World Touriin.

## Miesten kilpailun tulokset
Lähde: Pro Cycling Stats

## Osallistuneet joukkueet
Lähde: Pro Cycling Stats

## Naisten kilpailu

Samana päivänä käytiin viidennen kerran naisten Liège–Bastogne–Liège-kilpailu. Siinä lähtöpaikkana oli Bastogne ja maalina 140,9 kilometrin matkan jälkeen Liège. Kilpailu kuului UCI Women's World Touriin.

Demi Vollering voitti kilpailun oltuaan nopein viiden naisen loppukirissä ennen Annemiek van Vleutenia ja Elisa Longo Borghinia.

## Naisten kilpailun tulokset
Lähde: Pro Cyclings Stats

## Osallistuneet joukkueet
Lähde: Pro Cycling Stats

## Lähteet
Mantšurianonnenpensas

**Mantšurianonnenpensas** (*Forsythia mandschurica*) on oliivikasvien (Oleaceae) heimoon, onnenpensaiden (*Forsythia*) sukuun kuuluva kasvilaji. Se on triploidinen kasvilaji, joka on saanut osan genomistaan mahdollisesti koreanonnenpensaalta (*Forsythia ovata*).

Mantšurianonnenpensas on noin 1,5 metriä korkeaksi kasvava pensas. Sen oksat ovat aluksi vihreitä, mutta muuttuvat ajan kuluessa harmaanruskeiksi. Lehdet ovat ehyitä ja lehtilavat ovat 5–12 cm pitkiä, 3–7 cm leveitä, muodoltaan leveänsoikeita ja laidoiltaan saha- tai hammaslaitaisia. Lehtiruodit ovat 0,5–1,3 cm pitkiä. Kukat sijaitsevat yksittäin lehtihangoissa, ja kukkaperät ovat noin 0,5 cm pitkiä. Kukkien teriö on keltainen, heteet 2–3 mm pitkiä ja emi 3,5–5 mm pitkä. Mantšurianonnenpensas kukkii toukokuussa ja tuottaa hedelmiä syyskuussa. Hedelmänä on 7–10 mm pitkä ja 4–5 mm halkaisijaltaan oleva kota.

Mantšurianonnenpensas kasvaa luonnossa Jiguan Shan -vuoren rinteillä Liaoningin maakunnassa Pohjois-Kiinassa.

## Lähteet

## Aiheesta muualla
* Laji.fi: Mantsurianonnenpensas (''Forsythia mandshurica'')
* Mustila Arboretum: Mantšurianonnenpensas (''Forsythia mandshurica'')
Arvi Jämsä

**Arvi Tapani Jämsä** (27. helmikuuta 1917 Viipuri – 25. elokuuta 1987 Lahti) oli suomalainen yrittäjä ja yritysjohtaja, joka sai teollisuusneuvoksen arvonimen.

Jämsän vanhemmat olivat Wilhelm August Jämsä ja Hilma Lydia Koistinen ja puoliso Kirsti Anneli Ollikainen. Jämsä kävi keskikoulun ja opiskeli Viipurin teollisuuskoulussa koneenrakennusta, valmistuen 1939. Jo opiskeluaikana Suomen Sähkötarvike -yhtiössä töissä ollut Jämsä meni valmistuttuaan sinne piirtäjäksi. Jatkosotaan osallistunut Jämsä perusti vanhempiensa kanssa vuonna 1942 Jämsän Konepaja ja Valimo -yhtiön, joka siirtyi osakeyhtiönä Lahteen vuonna 1945. 

Yhtiöstä kehittyi Jämsän johdossa monipuolinen kone- ja laiteteollisuuden tuotanto- ja palveluyritys, joka suuntautui 1950-luvulla yhä enemmän hydrauliikkaan, mukaan lukien hydrauliventtiilit ja -sylinterit ja myöhemmin hydrauliset keskukset. Se ryhtyi myös maahantuontiin Mercantilen kumppanina ja harjoitti laajamittaista vientiä. Jämsä, joka sai teollisuusneuvoksen arvonimen vuonna 1973, myi yrityksen kehitysyhtiö Manconille 1982, mutta jäi vielä sen hallitukseen. Hän osallistui näkyvästi alansa yhteistyöhön, ollen muun muassa vuonna 1977 perustamassa Hydrauliikka- ja pneumatiikkayhdistystä.

## Lähteet
Leo Hakanen

**Leo Hakanen** (s. 1991) on suomalainen muusikko, säveltäjä ja yrittäjä, joka tunnetaan parhaiten kitaristina ja säveltäjänä Haloo Helsinki! -yhtyeessä, jossa hän on toiminut 16 vuoden ajan. Hän on säveltänyt suurimman osan yhtyeen suurimmista hiteistä, mukaan lukien 13 radiolistan ykköstä, yli 250 miljoonaa striimausta Spotifyssa ja voittanut 10 Emma-palkintoa. Hänen säveltämiinsä kappaleisiin Haloo Helsinki! -yhtyeelle kuuluvat muun muassa "Maailman toisella puolen", "Beibi", "Hulluuden Highway", "Kuussa tuulee", "Reiviluola" ja "Piilotan mun kyyneleet". Hakanen on vaikuttanut myös elektronista poppia soittavassa Stereo-yhtyeessä.

Hakanen on esiintynyt Haloo Helsinki! -yhtyeen kanssa yli 800 kertaa, muun muassa Helsingin olympiastadionilla, Hartwall Arenalla, Nokia Areenalla, Saku Suurhallissa Tallinnassa ja lukuisilla festivaaleilla.

Hakanen on ollut mukana useissa musiikkialan yrityksissä, kuten Nemes Musicissa (musiikinkustannusyhtiö), Vallila Music Housessa (levy- ja tapahtumatuotantoyhtiö) ja Haloo Music Groupissa (Haloo Helsinki! -yhtyeen yritys), jossa hän on hankkinut arvokasta tietoa ja kokemusta alan eri osa-alueilta.

## Yksityiselämä
Haloo Helsingin! tuottaja Kari "Gabi" Hakanen on Leo Hakasen isä. Hakasella on myös Roi-niminen veli. Hakanen meni naimisiin syksyllä 2021. Hän on valmistunut tradenomiksi Haaga-Helia-ammattikorkeakoulusta. 

## Lähteet
Laizhounkoira

**Laizhounkoira** () on kiinalainen koirarotu, joka on hyväksytty roduksi kansallisesti Kiinan kennelunionissa (*China Kennel Union*, CKU). Sillä ei ole vielä FCI:n tunnustusta, mutta prosessi sitä varten on jo vireillä.

## Ulkonäkö

Laizhounkoira on kohtuullisen kookas molossikoira. Pää on vahva olematta liian massiivinen. Kallo on pitkänomainen ja vahva, ilman selvästi ulkonevaa niskakyhmyä. Otsa on litteä, otsapenger selväpiirteinen olematta liian korostunut. Kuono on voimakkaasti kehittynyt, kuononselkä suora. Ylä- ja alaleuka ovat leveät ja vahvat, purenta leikkaava. Silmät ovat keskikokoiset ja mantelinmuotoiset; värisävy vaihtelee vaaleasta meripihkasta tummanruskeaan. Korvat ovat kohtuullisen suuret, korkealle asettuneet ja – toisin kuin valtaosalla muista molossikoirista – luonnostaan pystyt. Runko on korkeuttaan pidempi. Häntä on kohtuullisen pitkä ja tasaisesti kärkeä kohden kapeneva; levossa lievästi kaarevana roikkuva, liikkeessä tai innostuksen aikana mahdollisesti nouseva. Karvapeite on lyhyt, sileä, tiheä, kiiltävä; se voi olla joko yksin- tai kaksinkertainen. Väritys on aina musta selvästi erottuvin punaruskein merkein - merkit sijaitsevat silmien yläpuolella, kuonossa, poskissa, niskassa, rintakehässä, raajoissa ja hännäntyven alapuolella. Urosten säkäkorkeus vaihtelee 64–79 cm välillä, narttujen 65–70 cm välillä. 

## Luonne ja käyttäytyminen
Rotu on rauhallinen, peloton, itsevarma ja ystävällinen. Omaa perhettään kohtaan se on erittäin omistautunut. Sillä tulee olla rohkeutta, kovuutta, tarkkaavaisuutta ja hyvä työskentelykyky. Sen tulee sopeutua myös urbaaniin ympäristöön.

## Alkuperä
1800-luvulla saapuessaan Shandongin niemimaalle saksalaiset kolonialistit toivat myös koiriaan mukanaan alueelle. He risteyttivät keskenään saksanpaimenkoiran, tanskandoggin, rottweilerin, xianinvinttikoiran sekä paikallisia rotuja. Lopputuloksena oli nykyisin laizhounkoirana tunnettu rotu.

### Etymologia
Laizhou on Shandongin maakunnassa sijaitseva piirikuntatason kaupunki. *Hong* tarkoittaa punaista, mikä juontaa juurensa rodulle ominaisista punaisista merkeistä.

## Lähteet
Jari Stenvall

**Jari Petri Olavi Stenvall** (s. 12. lokakuuta 1965 Hankasalmi) on suomalainen hallintotieteilijä ja professori.

Stenvall väitteli hallintotieteiden tohtoriksi Tampereen yliopistosta vuonna 2000 tutkielmalla *Käskyläisestä toimijaksi*. Hän on hoitanut Lapin yliopiston julkishallinnon professuuria vuodesta 2002.

Stenvall valittiin vuoden professoriksi tammikuussa 2022.

## Lähteet
Viiksisäie

**Viiksisäikeet** () ovat joillakin kaloilla pareittain suun, leuan tai kuonon seudulla sijaitsevia pitkänomaisia aistielimenä toimivia pehmeitä ulokkeita. Yleensä kala etsii ravintoa niitä käyttäen. Viiksisäikeitä on muun muassa osalla monnikaloista sekä joillakin mullojen, rummuttajien ja särkien heimojen kaloilla. Myös matelijoilla ja sammakkoeläimillä on samankaltainen aistielin, josta käytetään englannin kielessä nimitystä *barbel*.

## Lähteet

## Aiheesta muualla
Sumerianjoki

**Sumerianjoki** () on Venäjällä Karjalan tasavallassa Pitkärannan piirissä virtaava 4 kilometriä pitkä joki, joka laskee Laatokkaan Impilahden kylän lähellä. Sumerianjoki on vain alajuoksu pidemmästä joesta, jolla on yläjuoksulla eri nimiä.

## Joen kulku
Sumerianjoki alkaa kahden joen yhtymäkohdasta, jossa pohjois-luoteesta tulevan Hiihnijoki ja koillisesta tulevan Pukamonjoki yhtyvät toisiinsa Impilahden kylän koillispuolella. Joki virtaa eteenpäin kapeassa laaksossa, jossa se alittaa maantien ja rautatien ennen laskemistaan matalaan Sumerianlahteen.

## Valuma-alue
### Pääuoman kulku
Sumerianjoki muodostui kahden latvahaaran yhtyessä toisiinsa ja valuma-alueen pääuoman valinta tehdään usein sen mukaan, kumpi haarasta on suurempi joki. Pääuoman valinnasta ei ole löytynyt lähteitä. Vertailemalla jokihaaroja toisiinsa vaikuttaa karttojen perusteella selvältä , että Hiihnijoella on pitempi uoma ja laajempi valuma-alue. Pääuoman kulku olisi seuraava: Sumerianjoki (4 km), Hiihnijoki (yli 12 km ), Hiihnijärvi (3 km), Kokko-oja (5 km), Kokkolampi ja Heposärkänoja (9 km). Pääuomaksi saadaan noin 30 kilometriä. Huomaa, että nimistö on vanhoista Karjalan kartoista.

## Lähteet
### Huomioita

### Viitteet

## Aiheesta muualla
* Berghell, Hugo: Salmi ja Suojärvi (selitys maalajikarttoihin), Suomen Geologinen yleiskartta, 1927
Dess Terentjeva

**Dess Terentjeva** (s. 1992 Petroskoi, Venäjä) on suomenvenäläinen kirjailija. Hän kirjoittaa sekä nuorille että aikuisille.

Terentjeva on kirjoittanut aikuisille suunnattua Neonkaupunki-fantasiatrilogiaa Susanna Hynysen kanssa. Sen ensimmäinen osa ilmestyi vuonna 2020 ja toinen osa 2021. Ensimmäinen osa *Neonkaupunki* sai Kuvastaja-palkinnon 2021. Teokset ovat saaneet vaikutteita slaavilaisesta mytologiasta.

Terentjevan ensimmäinen nuortenkirja, säeromaani *Ihana*, voitti WSOY:n Taajuus Z -kirjoituskilpailun ja julkaistiin vuonna 2021. Se oli ilmestymisvuonnaan lasten- ja nuortenkirjallisuuden Finlandia-palkintoehdokas, Topelius-palkintoehdokas ja Tulenkantaja-palkintoehdokas. Terentjeva käsittelee teoksissaan usein sukupuoli- ja seksuaalivähemmistöjä. Esimerkiksi *Ihanan* päähenkilö on panseksuaali.

Koulutukseltaan Terentjeva on filosofian maisteri Jyväskylän yliopistosta pääaineenaan kirjallisuustiede. Hän opiskeli lisäksi venäjän kieltä ja kulttuuria sekä sukupuolentutkimusta.

Terentjeva muutti Venäjältä Suomeen vuonna 2000 äitinsä kanssa. 16-vuotiaana hän muutti Joutsenosta Jyväskylään ja sittemmin Tampereelle. Keväällä 2024 Terentjeva kertoi luopuneensa Venäjän kansalaisuudesta.

## Teokset
* 
* 
* 
* 
* 
* 

## Lähteet

## Aiheesta muualla
* Dess Terentjevan verkkosivu
Koronaviruspandemia Papua-Uudessa-Guineassa

**[[Papua-Uusi-Guinea|Papua-Uuden-Guinean]] koronapandemia** on osa maailmanlaajuista koronapandemiaa. Maassa vahvistettiin ensimmäinen tartunta 20. maaliskuuta 2020 Laen kaupungissa ulkomaalaisella kaivostyöntekijällä. Ensimmäinen koronaan liittyvä kuolema vahvistettiin 20. heinäkuuta 2020, kun syöpää sairastava nainen kuoli virukseen Port Moresbyssa.

12. tammikuuta 2022 mennessä maassa oli vahvistettu 36 432 tartuntaa ja 595 kuolemaa.

Terveydenhuolto Papua-Uudessa-Guineassa on jo ennestään ollut kuormittunut mm. malarian ja tuberkuloosin vuoksi. Koko maassa on terveysministeriön vain 500 lääkäriä, 4000 sairaanhoitajaa ja 3000 muuta terveydenhuollon työntekijää. Pula tarvikkeista ja lääkkeistä on jatkuva. Lokakuussa 2021 kerrottiin, että koronaan liittyvät kuolemat olivat päivittäisiä ja kaikkien suurten kaupunkien sairaalat olivat täynnä.

## Rajoituksia ja toimia
Papua-Uusi-Guinea sulki rajansa 30. tammikuuta 2020 alkaen kaikilta aasialaisilta matkailijoilta. Eräs provinssitason johtaja ilmoitti myös pysäyttävänsä kaikki kiinalaiset provinssin rajalle. Maahan julistettiin yleinen hätätila vain kaksi päivää ensimmäisen vahvistetun tartunnan tultua julki.

Toukokuussa 2020 maa lievensi koronarajoituksia, mutta kielsi alkoholin myynnin viikonloppuisin. Syynä oli lisääntynyt väkivalta.

Tartuntojen leviämisen estämiseksi on ehdotettu mm. betelpähkinöiden myynnin kieltoa. Pähkinöitä pureskellaan jonkin aikaa suussa ja syljetään sitten pois, usein julkisella paikalla, minkä johdosta lääkärit ovat pitäneet tätä hygieniariskinä.

Bougainvillen autonominen alue ilmoitti 1. elokuuta 2020 rajoittavansa lentoja muualta Papua-Uudesta-Guineasta.

## Rokotukset
Maan ensimmäinen rokotettava oli pääministeri James Marape, joka otti rokotteen julkisesti 30. maaliskuuta 2021 kohottaakseen kansalaisten luottamusta koronarokotteeseen. Tämä rokotus oli yksi Australian lähettämistä 8000 AstraZenecan rokotteesta, jotka jaettiin Marapen jälkeen papuauusiguinealaisille terveydenhuollon työntekijöille.

Kansalaisten rokotus aloitettiin toukokuussa 2021. Heinäkuussa rokotetta alettiin tarjoamaan kaikille yli 18-vuotiaille. Maassa käytetään AstraZenecan lisäksi myös kiinalaista Sinovac-rokotetta, joita Kiina lahjoitti 200 000 annosta. niitä tosin annettiin aluksi vain Papua-Uudella-Guinealla oleskeleville Kiinan kansalaisille.

Rokotuksia ovat haitanneet paikallisten taikauskoisuus, johon on sekoittunut myös yleistä rokotevastaisuutta sekä koronasalaliittoteorioita. Valtiovalta on puuttunut heikosti salaliittoteorioiden kitkemiseen, ja suurin osa väestöstä etenkin kaupunkien ulkopuolella ei pysty seuraamaan luotettavia uutislähteitä, vaan on nimenomaan sosiaalisen median varassa.

Marraskuussa 2021 pääministeri vahvisti, ettei rokotuksista ole tarkoitus tulla pakollisia.

11. tammikuuta 2022 mennessä koko maan väestöstä oli täysin rokotettuja vain 2,5 %.

## Lähteet
Olhovajan metroasema

**Olhovaja** () on yksi Moskovan metron asemista. Se avattiin 20. kesäkuuta 2019.

## Lähteet

## Aiheesta muualla
Pääkaupunkiseudun Kaupunkiliikenne

**Pääkaupunkiseudun Kaupunkiliikenne Oy** on suomalainen joukkoliikenneyhtiö, joka liikennöi Helsingin raitioliikennettä ja jatkossa myös Vantaan pikaraitiotietä. Se aloitti operatiivisen toimintansa 1. helmikuuta 2022, kun Helsingin kaupungin liikenneliikelaitos (HKL) yhtiöitettiin. Suomenlinnan Liikenne on Pääkaupunkiseudun Kaupunkiliikenteen tytäryhtiö. Pääkaupunkiseudun Kaupunkiliikenne Oy on Helsingin kaupungin ja Vantaan kaupungin yhteisyritys. Metroliikenne on toistaiseksi jäänyt uuden yhtiön ulkopuolelle, eli siitä vastaa edelleen HKL.

Vuoden 2024 lopussa yhtiössä työskenteli 565 raitiovaununkuljettajaa ja 175 metronkuljettajaa sekä 17 kaupunkiliikennekuljettajaa, jotka ajavat molempia liikennemuotoja.

## Lähteet

## Aiheesta muualla
* Pääkaupunkiseudun Kaupunkiliikenne Oy
Kipinä-talo

**Kipinä-talo** on marraskuussa 2020 Hyvinkään Hangonsiltaan valmistunut monitoimirakennus, jossa toimivat Hyvinkään lukio ja Hyvinkään opisto. Se sijaitsee osoitteessa Kenkätehtaankatu 1. Lukiotoiminta rakennuksessa alkoi helmikuussa 2021. Talon on suunnitellut arkkitehti Arto Peltokangas ja urakoitsijana toimi Lujatalo oy. Rakennuksessa on kolme kerrosta ja sen julkisivussa on hyödynnetty punatiiltä ja corten-terästä. Talon katolla on aurinkopaneeleja, jotka tuottavat sähköä rakennuksen käyttöön.

Kipinä-talon valmistumisen jälkeen Hyvinkään lukiot, Hyvinkään yhteiskoulun lukio ja Hyvinkään Sveitsin lukio, yhdistyivät ja aloittivat toimintansa samoissa toimitiloissa.

Kipinä-taloa ja viereistä Hangonsillan asuinaluetta palvelee vuonna 2020 valmistunut 300 metriä pitkä Vanhankirkonsilta. Se alkaa Kipinä-talon vierestä ja päättyy Hyvinkään vanhan kirkon viereen, eli se ylittää Kipinä-talon vieressä kulkevan Hanko–Hyvinkää-radan. Läheisyydessä sijaitsee myös jo 1950-luvulla valmistunut Siltakadun silta.

## Lähteet
Cheryl Gillan

**Cheryl Elise Kendall Gillan** (21. huhtikuuta 1952 – 4. huhtikuuta 2021) oli brittiläinen konservatiivipuolueen poliitikko, joka toimi Walesin asioiden ministerinä vuosina 2010–2012 sekä Yhdistyneen kuningaskunnan alahuoneen jäseneä vuosina 1992–2021.

Gillan syntyi Llandaffissa, Cardiffissa. Hän kävi koulua Cheltenhamissä ja opiskeli oikeustiedettä College of Law’ssa (nykyinen University of Law). Ennen poliittista uraansa Gillan työskenteli markkinointikonsulttina. Hänet valittiin alahuoneeseen vuoden 1992 parlamenttivaaleissa Chesham and Amershamin vaalipiiristä. Vuonna 1995 hänet nimitettiin alivaltiosihteeriksi opetus- ja työministeriön alaisuuteen, jossa virassa hän toimi vuoteen 1997 asti, jolloin työväenpuolue voitti parlamenttivaalit, ja konservatiivipuolue siirtyi oppositioon.

Vuonna 2005 Gillan nimitettiin konservatiivipuolueen varjohallitukseen Walesin asioiden varjoministeriksi. Hän oli alkujaan vastustanut Walesin kansalliskokouksen perustamista vuonna 1999, mutta varjoministerinä hän ilmaisi tukevansa sitä. Vuonna 2008 hän kutsui Walesin itsehallinnon tilaa ”monimutkaiseksi ja hankalaksi”. Vuonna 2009 hän esitteli lakialoitteen autismikirjon häiriöistä kärsivien aikuisten tukemiseksi; *Autism Act 2009* tuli voimaan vuoden 2010 alussa. 

Konservatiivipuolueen muodostettua koalitiohallituksen liberaalidemokraattien kanssa vuoden 2010 vaalien jälkeen Gillan nimitettiin Walesin asioiden ministeriksi. Hänen ministerikaudellaan Walesissä järjestettiin kansanäänestys Walesin kansalliskokouksen lainsäädäntövallan laajentamisesta, kymrinkielisen televisiokanavan S4C:n rahoitusta leikattiin, ja Etelä-Walesin rautateitä sähköistettiin. Gillan erotettiin virastaan vuoden 2012 hallituksen uudelleenjärjestelyssä.

Vuonna 2009 paljastui, että Gillan oli nostanut parlamentilta kulukorvauksia muun muassa 4,47 puntaa koiranruoan ostamiseen ja 305,50 puntaa melua aiheuttaneen boilerin korjaamiseen. Hän palautti parlamentille koiranruoan hinnan mutta puolusteli boilerin korjaamista varten nostamiaan rahoja. Lisäksi hänet määrättiin maksamaan takaisin 1884 punnan edestä Lontoon-asuntonsa asuntolainan maksamiseksi nostamiaan kulukorvauksia. Vuonna 2010 päätettiin, että Gillanin vaalipiirin sekä kahden muun Buckinghamshiressä lähellä Lontoota sijaitsevien vaalipiirien kansanedustajat eivät enää saisi nostaa kakkosasuntoon liittyviä kulukorvauksia.

Gillan lyötiin vuonna 2018 Brittiläisen imperiumin ritarikunnan ritarikomentajaksi.

Gillan kuoli rintasyöpään 4. huhtikuuta 2021. Hänen kuolemansa johdosta järjestetyssä täytevaalissa Chesham and Amershamin vaalipiirin uudeksi edustajaksi valittiin liberaalidemokraattien Sarah Green.

## Lähteet
Jesse Väisänen

**Jesse Väisänen** (s. 17. toukokuuta 1988 Kajaani) on suomalainen pesäpalloilija. Väisänen edusti urallaan Superpesiksessä Sotkamon Jymyä ja Puijon Pesistä. Sotkamon Jymyssä pelatessaan Väisänen saavutti yhden SM-kullan kaudella 2006. Hän pelasi urallaan yhden A-poikien Itä-Länsi-ottelun ja kaksi B-poikien Itä-Länsi-ottelua. Väisänen pelasi urallaan 44 Superpesiksen runkosarjan ottelua. Näissä hän löi yhden kunnarin ja neljä tavallista juoksua, toi 14 juoksua ja keräsi 119 kärkilyöntipistettä. Väisänen pelasi urallaan kaksi Superpesiksen ylemmän loppusarjan ottelua. Väisänen pelasi urallaan 16 Superpesiksen alemman loppusarjan ottelua. Näissä hän löi yhden tavallisen juoksun, toi kymmenen juoksua ja keräsi 63 kärkilyöntipistettä. 

## Lähteet
Hyvinkään opisto

**Hyvinkään opisto** (entiseltä nimeltään **Hyvinkään kansalaisopisto**) on vuonna 1927 perustettu kansalaisopisto Hyvinkäällä. Opistossa on vuosittain tarjolla yli 500 kurssia muun muassa kielissä, kädentaidoissa, musiikissa, taiteessa ja liikunnassa. Lukuvuoden aikana kurssilaisia on yli 7 500. Opistoa ylläpitää Hyvinkään kaupunki, mutta se on avoin myös lähiseutujen asukkaille. Opiston rehtori on terveystieteiden maisteri Johanna Taruma.

Hyvinkään opisto on toiminut alkuvuodesta 2021 alkaen Kipinä-talossa Hangonsillassa. Samassa rakennuksessa toimii Hyvinkään lukio. Aiemmin opisto on toiminut Aseman koulussa sekä Laurea-ammattikorkeakoulun kanssa yhteisessä kiinteistössä Helenenkadulla.

## Lähteet

## Aiheesta muualla

*Opiston verkkosivut
Veikkari

**Veikkari** on Hyvinkään kaupunginosa. Se sijaitsee valtatie 3:n välittömässä läheisyydessä noin kolmen kilometrin päässä Hyvinkään keskustasta. Veikkarissa sijaitsee lukuisia etenkin autoalan yrityksiä. Veikkarin länsiosassa on pientaloja ja kaupunginosan länsipuolella sijaitsevat Hyvinkään sairaala ja laaja Sonninmäen metsäalue. Sen eteläpuolella sijaitsee Hyvinkäänkylän kaupunginosa ja pohjoispuolella Nummenkärjen kaupunginosa ja Hiiltomon teollisuusalue.

Veikkari on saanut nimensä entisen maanomistajan Veikko Piekkarin nimestä.

Veikkarin ja Hyvinkään rautatieaseman välillä liikennöi Talvisillan kautta kulkeva Hyvinkään Liikenteen paikallisbussilinja 3.

## Lähteet
Nummenkärki

**Nummenkärki** on Hyvinkään kaupunginosa. Se sijaitsee noin kolme kilometriä Hyvinkään keskustasta länteen valtatie 3:n varrella. Nummenkärjessä sijaitsee useita autoalan yrityksiä, Hiiltomon teollisuusalue sekä pientalovaltainen asuinalue. Kaupunginosaa halkoo Helletorpankatu.

Nummenkärjessä toimi tiilitehdas vuosina 1945–2007. 

Nummenkärki rajautuu pohjoisessa Talvisillan kaupunginosaan, idässä Kirjavaantolppaan ja etelässä Veikkariin. Sitä palvelee Hyvinkään Liikenteen paikallisbussilinja 3.

## Lähteet
Aaronsohnia

**Aaronsohnia** on asterikasveihin kuuluva pieni kasvisuku. Siihen kuuluu kaksi lajia, joita esiintyy Afrikassa ja Aasiassa. Tyyppilaji *[[Aaronsohnia factorovskyi]]* esiintyy Israelista Irakiin ja Saudi-Arabiaan. Toinen laji *Aaronsohnia pubescens*, joka on alun perin kotuloihin sijoitettu, esiintyy Pohjois-Afrikassa, Kanariansaarilla ja Saudi-Arabiassa.

Suku *Aaronsohnia* on nimetty vuonna 1927 kasvitieteilijä Aaron Aaronsohnin (1876–1919) mukaan.

## Lähteet
Kuumola (Hyvinkää)

**Kuumola** on Hyvinkään kaupunginosa. Se sijaitsee valtatie 3:n varrella ja siellä on paikallisesti merkittävä yrityskeskittymä, johon kuuluvat Sveitsin portaaliksi kutsuttu yritysalue sekä Hyvinkään ABC-asema. Alueella toimivat ABC-aseman lisäksi muun muassa Lidl, Jysk, Musti ja Mirri sekä K-Rauta. Kuumolan läpi kulkee Hyvinkään ja Kytäjän välinen Kytäjäntie (tie 1361).

Kuumolassa ei juuri ole asutusta, mutta siellä sijaitsee Vanhanmyllyn siirtolapuutarha. Vantaanjoki virtaa Kuumolan läpi.

Kuumola on saanut nimensä kaupunginosassa toimivan Kuumolan maatilan mukaan. Kaupunginosassa ei ole joukkoliikennettä, mutta sen läheisyydessä kulkee Hyvinkään Liikenteen paikallisbussilinja nro 3, joka yhdistää Veikkarin ja Hyvinkään rautatieaseman.

## Lähteet
Cineraria

**Cineraria** on asterikasveihin kuuluva kasvisuku, jossa on 48 lajia. Se on kuvattu Carl von Linnén Species Plantarumin toisessa painoksessa 1763. *Cineraria*-lajeja esiintyy Afrikan etelä- ja itäosassa, Madagaskarissa ja Arabiassa. Suvun kasvit ovat yksi- tai monivuotisia ruohoja tai pensaita. Niillä on keltakukkaiset mykerökukinnot, jotka muistuttavat lähisukuisia villakoita. Muita lähekkäisiä sukuja, joihin suvun aiempia lajeja on siirretty, ovat muun muassa mehisilmät, peijavillakot ja sineraariat.

## Lähteet
Heliamphora

***Heliamphora*** on tötterökasveihin kuuluva lihansyöjäkasvisuku, jossa on 18–23 lajia. Ne ovat ruohoja, joilla on ruusukkeena kannumaisia ruuansulatusnesteen täyttämiä pyyntilehtiä. Lehden lusikkamaisessa yläkärjessä sijaitsee mesinystyjä, joiden erite houkuttelee hyönteisiä kannun ylle. *Heliamphora*-sukuun kuuluu suurin osa heimon lajeista ja ne ovat kehittyneet yhteisestä kantamuodosta Yhdysvalloissa ja Kanadassa esiintyvien tötteröiden kanssa. Suvun kasvit esiintyvät luonnonvaraisina Etelä-Amerikassa Guyanan ylängöllä, enimmäkseen Etelä-Venezuelassa ja osa myös Guyanassa tai Pohjois-Brasiliassa.

## Lähteet
Talvisilta (Hyvinkää)

**Talvisilta** on Hyvinkään kaupunginosa, joka sijaitsee Sveitsin luonnonpuiston länsipuolella noin kaksi kilometriä ydinkeskustasta länteen. Talvisilta rajautuu lännessä valtatiehen 3 ja etelässä Hiiltomon teollisuusalueeseen.

Talvisillassa on toiminut lähikauppa ja anniskeluravintola. Siellä toimivat myös Talvisillan päiväkoti ja Talvisillan koulu, jossa on alkuopetusta 1. ja 2. luokille. Lisäksi Talvisillassa toimii nuorisotalo.

Talvisillan-Nummisillan alueella sijaitsee kolme puistoa: Talvisillanpuisto, Leivonpuisto ja Puttaanpuisto. Kaupunginosaa palvelee Hyvinkään Liikenteen paikallisbussilinja 3, jonka reitti on kulkee Veikkarista Talvisillan kautta rautatieasemalle.

## Lähteet
Somalimaan parlamenttivaalit 2021

**[[Somalimaa]]n vuoden 2021 parlamenttivaalit** pidettiin 31. toukokuuta. Niissä valittiin edustajat maan 82-paikkaiseen parlamentin edustajainhuoneeseen. Samassa yhteydessä pidettiin myös kunnallisvaalit.

## Taustat ja vaalijärjestelmä
Somalimaa on yksipuolisesti itsenäiseksi julistautunut valtio, eikä se ole yksikään YK:n jäsenvaltio ole tunnustanut sitä itsenäiseksi. Viimeisimmät parlamenttivaalit pidettiin vuonna 2005. Syynä on ollut muun muassa kiista siitä, mitkä kolme puoluetta osallistuvat vaaleihin, presidentinvaalien priorisointi ja vaalilakien säätäminen.

Huolimatta maan diplomaattisesta eristyksestä ja ongelmista Somalimaan katsotaan olevan osittain vapaa maa.

Faisal Ali Warabe kertoi lähtevänsä vaaleihin rikkoakseen maan klaanijärjestelmän. Hänen vaalilupauksiinsa kuuluivat muun muassa ylähuoneen lakkauttaminen, koska sen jäseniä ei valita vaaleilla.

Äänioikeutettuja olivat kaikki vähintään 15-vuotiaat kansalaiset.

## Tulokset

Vaalien jälkeen Waddani ja UCID ilmoittivat aloittavansa yhteistyöneuvottelut. Yksikään 13 ehdolla olleesta naisesta ei tullut valituksi.

## Lähteet
Martinlehto

**Martinlehto** on Hyvinkään kaupunginosa. Se sijaitsee Martin kaupunginosan eteläpuolella Hangon ja Mäntsälän välisen valtatie 25:n varrella. Martinlehto kuuluu Hyvinkään uusimpiin kaupunginosiin, sillä sen rakentaminen aloitettiin 2000-luvun alussa. Siellä sijaitsee sekä pientaloasutusta että yritystoimintaa. Etäisyys Hyvinkään keskustaan on noin 2,5 kilometriä. Lännessä Martinlehto rajatuu päärataan.

Martinlehdon kautta kulkee Hyvinkään Liikenteen paikallisbussilinja 5. Se yhdistää kaupunginosan Tapainlinnan, Martin, Rääkänpään ja Tehtaan kautta Hyvinkään rautatieasemaan.

## Lähteet
Jarkko Meriläinen

**Jarkko Meriläinen** (s. 4. helmikuuta 1975 Kajaani) on suomalainen pesäpalloilija. Meriläinen edusti urallaan Superpesiksessä Imatran Pallo-Veikkoja, Sotkamon Jymyä, Ulvilan Pesä-Veikkoja ja Kouvolan Pallonlyöjiä. Sotkamon Jymyssä pelatessaan Meriläinen saavutti yhden SM-kullan kaudella 1997. Meriläinen pelasi urallaan yhden A-poikien Itä-Länsi-ottelun. Hän pelasi ulkokentällä kolmospolttajana. Meriläinen pelasi urallaan 157 Superpesiksen runkosarjan ottelua. Näissä hän löi kahdeksan kunnaria ja 36 tavallista juoksua, toi 124 juoksua ja keräsi 626 kärkilyöntipistettä. Meriläinen pelasi urallaan 21 Superpesiksen ylemmän loppusarjan ottelua. Näissä hän löi kolme tavallista juoksua, toi kuusi juoksua ja keräsi 57 kärkilyöntipistettä. Meriläinen pelasi urallaan 18 Superpesiksen alemman loppusarjan ottelua. Näissä hän löi yhden kunnarin ja neljä tavallista juoksua, toi 17 juoksua ja keräsi 78 kärkilyöntipistettä.

## Lähteet
Tummajuovamullo

**Tummajuovamullo** (*Upeneus tragula*) on mullojen (Mullidae) heimoon kuuluva meri- ja murtovesissä elävä kalalaji.

## Koko ja ulkonäkö

Tummajuovamullo voi kasvaa korkeintaan 25 senttimetrin mittaiseksi. Pään ja ruumiin pohjaväritys on valkoinen tai beige punaisilla, ruskeilla tai mustilla täplillä. Kaikissa evissä on punaisia, ruskeita tai mustia juovia. Lajilla on kylkiviivallaan 28–31 suomua. Viiksisäikeet ovat yleensä keltaiset ja 13–21 millimetrin mittaiset. Tummajuovamullolla on selkäevässään kahdeksan piikkiruotoa ja yhdeksän pehmeää ruotoa. Peräevässään sillä on yksi piikkiruoto ja kuusi pehmeää ruotoa.

## Levinneisyys ja elinympäristö
Tummajuovamulloa tavataan itäiseltä Intian valtamereltä läntiselle Tyynellemerelle. Sen levinneisyys ulottuu Andamaaneilta itäiseen Australiaan sekä Japaniin ja Uuteen-Kaledoniaan. Tummajuovamullo on pääasiassa merikala, mutta lajia on tavattu myös jokien alajuoksuilta. Sen elinympäristöä ovat lahdet, laguunit, estuaarit ja koralliriuttojen lähistöt. Laji käyttää viiksisäikeitään kaivamiseen. Tummajuovamullo saavuttaa sukukypsyyden keskimäärin 10,2 senttimetrin mittaisena. Kansainvälinen luonnonsuojeluliitto IUCN on luokitellut tummajuovamullon elinvoimaiseksi lajiksi. 

## Lähteet
Mäkivehkoja

**Mäkivehkoja** on Hyvinkään kaupunginosa. Se sijaitsee noin kolme kilometriä kaupungin keskustasta etelään. Kaupunginosa rajautuu lännessä Vehkojaan, pohjoisessa Kruununpuistoon, idässä Hakalaan ja Hakakallioon ja etelässä valtatie 25:een, joka erottaa Mäkivehkojan Metsäkaltevan kaupunginosasta ja Kittelästä.

Mäkivehkojalla sijaitsee runsaasti sekä yritysten toimitiloja (etenkin Mäkimutilan teollisuusalueella) että pientaloasutusta. Mäkivehkojalle ei ole säännöllistä paikallisliikennettä. Lähimmät paikallisbussipysäkit sijaitsevat läheisessä Hakalan kaupunginosassa (Hyvinkään Liikenteen linja nro 4).

## Lähteet
Orostachys

**Orostachys** on maksaruohokasveihin kuuluva kasvisuku, jossa on kaksitoista lajia. Ne esiintyvät Keski- ja Itä-Aasiassa, kaksi lajia (*O. spinosa* ja *O. thyrsiflora*) esiintyy myös Venäjän Euroopan puolisessa osassa. Suvun kasvit kasvavat tyypillisesti vuoristoissa kivialustalla. Ne muodostavat möyheälehtisiä ruusukkeita, joiden keskeltä kohoaa korkea tähkämäinen kukinto, jonka lakastuttua lehtiruusuke kuolee. Kasvutapa muistuttaa mehitähtiä, mutta *Orostachys* on lähempää sukua aasialaisille maksaruohoille.

## Lajit
* *Orostachys boehmeri*
* *Orostachys cartilaginea*
* *Orostachys chanetii*
* *Orostachys fimbriata*
* *Orostachys gorovoii*
* *Orostachys japonica*
* *Orostachys malacophylla*
* *Orostachys maximowiczii*
* *Orostachys minuta*
* *Orostachys paradoxa*
* *Orostachys spinosa*
* *Orostachys thyrsiflora*

## Lähteet
Kallionoppo

**Kallionoppo** on Hyvinkään kaupunginosa, joka sijaitsee noin 7 kilometriä Hyvinkään keskustan eteläpuolella Valtatie 3:n varrella. Kallionopossa toimii lähinnä teollisuusyrityksiä ja varastoja, mutta sen länsipuolella sijaitsee pientalovaltainen noin 1 000 asukkaan Nopon kylä. Kallionopon ja Nopon välissä toimii myös Nopon koulu.

Kallionopon länsipuolelta kulkee tavaraliikenteen käytössä oleva Hanko–Hyvinkää-rata.

## Lähteet
Harri Hakola

**Harri Hakola** (s. 1959–1960) on suomalainen järjestöjohtaja ja kehitysyhteistyön asiantuntija. Hakola on työskennellyt vuodesta 2009 lähtien lähetys- ja kehitysyhteistyöjärjestö Fida Internationalin toiminnanjohtajana. Koulutukseltaan Hakola on ekonomi ja teologian ylioppilas. Aikaisemmin Hakola on työskennellyt Keniassa kenttätehtävissä vuosina 1995–2006 ja kehitysyhteistyön johtotehtävissä Fidassa 1995–2006. Ennen Fidaan siirtymistään Hakola työskenteli Interpedian toiminnanjohtajana ja Kirkon Ulkomaanavun kansainvälisen työn hallintopäällikkönä.

## Lähteet
Jere Marttila

**Jere Marttila** (s. 1991 Oulu) on suomalainen muusikko, joka tunnetaan parhaiten Haloo Helsinki! -yhtyeen kitaristina ja säveltäjänä. Hän on yhtyeen yksi perustajajäsen ja vastaa yhdessä toisen kitaristin Leo Hakasen kanssa suurimmasta osasta yhtyeen sävellyksistä. Marttila on myös toinen osapuoli elektronista popmusiikkia tuottavassa STEREO-duossa.

Marttila on kuulunut Haloo Helsinki! -yhtyeen alkuperäiseen kokoonpanoon sen perustamisesta, vuodesta 2006 lähtien. Hän on ollut mukana säveltämässä lukuisia yhtyeen hittejä, kuten "Beibi", "Hulluuden Highway", ”Vapaus käteen jää”, ”Tulikärpäset” ja  ”Reiviluola”. Yhtye on vuosien varrella saavuttanut merkittävää menestystä, kuten 10 Emma-palkintoa, 14 radiolistan ykkössingleä ja yli 400 miljoonaa striimiä Spotifyssa.

Marttila on esiintynyt Haloo Helsinki! -yhtyeen kanssa yli 900 kertaa, muun muassa Helsingin olympiastadionilla, Hartwall Arenalla, Nokia Areenalla, Helsingin jäähallissa, Saku Suurhallissa Tallinnassa ja lukuisilla festivaaleilla, sekä klubeilla ympäri Suomea.

Haloo Helsinki! -yhtyeen tauon aikana vuonna 2019 Marttila ja Hakanen perustivat Stereo-duon. Projekti on julkaissut omia kappaleitaan, joissa on mukana muita suomalaisia artisteja kuten Samu Haber, Etta ja Michael Monroe.

Stereon kappale ”Vuosien päästä” (feat. Etta) on striimannut yli 14 miljoonaa kertaa.

## Lähteet
STEREO
Nikolai Astrup (poliitikko)

**Nikolai Eivindssøn Astrup** (s. 12. kesäkuuta 1978 Oslo) on norjalainen oikeistopuolueen poliitikko. Hän toimi Solbergin hallituksessa kehitysapuministerinä (2018–2019), digitalisaatioministerinä (2019–2020) ja kuntaministerinä (2021–2021). Hän on istunut suurkäräjillä vuodesta 2009.

Astrup on taustaltaan varakkaasta perheestä, ja hän on yksi Norjan rikkaimmista poliitikoista. Hän on myös innokas Norjan EU-jäsenyyden kannattaja.

## Lähteet

## Aiheesta muualla

* Nikolai Astrup Norjan suurkäräjien verkkosivuilla
Chieri

**Chieri** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 35&nbsp;912 asukasta.

## Lähteet

## Aiheesta muualla
Thorvald Aagaard

**Hans Thorvald Aagaard** (8. kesäkuuta 1877 Rolsted, Fyn – 22. maaliskuuta 1937 Ringe) oli tanskalainen säveltäjä.

Aagaard sai opetusta Carl Nielseniltä Kööpenhaminassa vuonna 1898. Ollessaan konservatorio-opiskelijana vuosina 1900–1902 hän sai opetusta viulunsoitossa Valdemar Toftelta, urkujensoitossa Otto Mallingilta ja musiikin teoriassa Jørgen Ditleff Bondesenilta. Aagaard jatkoi asepalveluksen jälkeen kontrapunktin ja sävellyksen opiskelua Nielsenin sekä musiikin historian opiskelua Thomas Laubin johdolla. Vuonna 1905 hän pääsi vaaliseurakunnan (valgmenighed) urkuriksi ja kansankorkeakoulun opettajaksi Ryslingessä. Vuonna 1907 Aagaard perusti Fynske Musikantere -orkesterin, joka piti yli 400 konserttia hänen johtaessaan sitä kuolemaansa saakka.

Aagaard työskenteli tanskalaisen laulun ja kirkkolaulun uudistamisen parissa. Hän oli vuonna 1922 saataville tulleen *[[Højskolesangbogen]]in* pääjulkaisija. Kokoelmassa on monia hänen omia laulujaan; lisäksi hänen sävellyksiään ilmestyi monissa hänen itsenäisesti julkaisemissaan kokoelmissa. Aagaard julkaisi vuonna 1933 pedagogisen teoksen *Violinskole for Seminarier*. Lisäksi hän kirjoitti lukuisia musiikkihistoriallisia artikkeleita *[[Højskolebladet]]* - ja *[[Fyns Tidende]]* -lehtiin. Vuonna 1937 kuollut Aagaard haudattiin Ryslingeen.

## Lähteet
Ke Hua

**Ke Hua** (, synt. **Lin Dechang**, ; 19. joulukuuta 1915 Lihu, Guangdong – 1. tammikuuta 2019 Peking) oli kiinalainen diplomaatti.

Ke liittyi Kiinan ulkoministeriön palvelukseen vuonna 1954 ja sai nimityksen maansa suurlähettilääksi Guineaan 1960. 1970-luvun puolessavälissä hän työskenteli ulkoministeriön Aasian-asioiden jaoksen pääjohtajana. Vuonna 1978 hänet nimitettiin suurlähettilääksi Isoon-Britanniaan. Heinäkuussa 1982 Ke keskusteli Margaret Thatcherin kanssa Hongkongin tulevaisuudesta, ja kaksi kuukautta myöhemmin hän oli läsnä historiallisessa tapaamisessa Thatcherin ja Deng Xiaopingin välillä Pekingissä.

Ke palasi Isosta-Britanniasta Kiinaan vuonna 1983 ja pääsi valtioneuvoston Hongkongin ja Macaon asioiden toimiston konsultantiksi. Vuonna 1988 hänestä tuli Kiinan kansan neuvoa-antavan poliittisen konferenssin pysyvän komitean jäsen.

Ken nuorin tytär Ke Lingling oli Xi Jinpingin ensimmäinen vaimo; kolmivuotinen avioliitto päättyi vuonna 1982. Ke kuoli 103-vuotiaana Pekingissä.

## Lähteet
Käsipallon miesten maailmanmestaruuskilpailut 2021

**Käsipallon miesten maailmanmestaruuskilpailut 2021** pelattiin Egyptissä 13.–31. tammikuuta. Mukana oli 32 joukkuetta. Mitaliottelut pelattiin Kairossa. Muut kisapaikat olivat Egyptin uusi pääkaupunki, Aleksandria ja Giza.

Joukkueet pelasivat kahdeksassa neljän joukkueen alkulohkossa, joista jokaisen lohkon kolme parasta pääsivät toiselle kierrokselle ja heikoin jatkoi Presidents Cupissa pelaamista MM-kisojen sijoista 25–32. Toisella kierroksella pelattiin neljässä kuuden joukkueen lohkossa, joista kustakin kaksi parasta pääsivät puolivälieriin. Puolivälierien voittajat etenivät välieriin. Välierien voittajat ratkaisivat mestaruuden loppuottelussa ja hävinneet pelasivat pronssiottelussa.

Mestaruuden voitti toisen peräkkäisen kerran Tanska, hopeaa saavutti loppuottelun maalein 26–24 hävinnyt Ruotsi ja pronssille sijoittui Espanja, joka voitti pronssiottelussa Ranskan maalein 35–29. Turnauksen arvokkaimmaksi pelaajaksi valittiin Tanskan Mikkel Hansen. Tähdistökentälliseen valittiin Hansenin lisäksi tanskalainen Mathias Gidsel, ruotsalaiset Andreas Palicka (maalivahti), Jim Gottfridsson ja Hampus Wanne, espanjalainen Ferran Solé Sala sekä ranskalainen Ludovic Fabregas.

## Loppusijoitukset

## Lähteet
Taistelutahto (Verikalvan albumi)

**Taisteluytahto** on folk metal -yhtye Verikalvan debyyttialbumi, joka julkaistiin 16. helmikuuta 2018 levymerkillä Inverse Records.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 8+/10
* Kaaoszine: 8½/10
* V2.fi: 

## Lähteet

## Aiheesta muualla
* 
*